McCartney loomingu kantavus ehk teisisõnu kommertsaspekt selgitab ka tema disainikoostööde edukust. On ta ju üks väheseid disainereid, kes loonud lisaks omanimelisele kollektsioonile üsna laialdase ja  mitmekülgse massibrändide disainiportfelli, näiteks on ta teinud Gapile mitu edukat lastekollektsiooni. Nüüdseks nelja lapse emana oskab Stella ka lasterõivastes praktilist külge hinnata - kui temalt küsiti, kas seal leidub ka tema kollektsioonidest tuntud tunkesid, vastas ta, et alguses oli tal muidugi kiusatus neid teha, kuid teatud eas laste seljas ei ole need siiski kõige praktilisemad, sest vaja on ju mähkmeid vahetada...